b"\n_START_ARTICLE_\nDia de la Independ\xc3\xa8ncia de Finl\xc3\xa0ndia\n_START_SECTION_\nHist\xc3\xb2ria\n_START_PARAGRAPH_\nLa Revoluci\xc3\xb3 Russa de 1917, causada per disturbis interns al gegant asi\xc3\xa0tic despr\xc3\xa9s de les dificultats sorgides arran la intervenci\xc3\xb3 a la Primera Guerra Mundial, va permetre a Finl\xc3\xa0ndia revocar la llei imperial russa i declarar la Independ\xc3\xa8ncia de Finl\xc3\xa0ndia de l'Imperi. Encara que la Declaraci\xc3\xb3 d'Independ\xc3\xa8ncia va ser reconeguda el dia 6 de desembre pel Parlament de Finl\xc3\xa0ndia, l'acord entre no-socialistes i socialdem\xc3\xb2crates es va realitzar dos dies abans, despr\xc3\xa9s d'intenses negociacions sobre qui ostentaria el poder._NEWLINE_La primera celebraci\xc3\xb3 del Dia de la Independ\xc3\xa8ncia va ser el 1917. Tot i aix\xc3\xad, durant els primers anys de la independ\xc3\xa8ncia, el 6 de desembre era tan sols una festa minorit\xc3\xa0ria, en detriment de la festa del 16 de maig, qu\xc3\xa8 commemora el final de la Guerra Civil de Finl\xc3\xa0ndia.\n_START_SECTION_\nCommemoraci\xc3\xb3\n_START_PARAGRAPH_\nLes primeres d\xc3\xa8cades d'aquesta celebraci\xc3\xb3 estaven marcades per la solemnitat: discursos patri\xc3\xb2tics i serveis eclesi\xc3\xa0stics commemoratius eren les \xc3\xbaniques celebracions. Tot i aix\xc3\xad, despr\xc3\xa9s de la d\xc3\xa8cada dels 70, la festa va adquirir un car\xc3\xa0cter m\xc3\xa9s l\xc3\xbadic i universal, i es va comen\xc3\xa7ar a decorar els carrers i les llars i a fer postres especials amb els colors de la bandera. _NEWLINE_Tradicionalment, es col\xc2\xb7loquen dues espelmes a les finestres fineses per la tarda. Aquesta tradici\xc3\xb3 prov\xc3\xa9 d'una llegenda de l'\xc3\xa8poca de l'ocupaci\xc3\xb3 russa, que diu que s'usava un parell de candeles per informar als joves finesos revolucionaris que aquella casa oferia refugi als que fugien de les tropes russes.\n_START_SECTION_\nFestivitats Estatals\n_START_PARAGRAPH_\nLa festivitat oficial comen\xc3\xa7a amb l'al\xc3\xa7ament de la bandera al T\xc3\xa4htitorninm\xc3\xa4ki (Helsinki). Tamb\xc3\xa9 es concerten visites guiades al cementiri i museu de la mem\xc3\xb2ria de la Segona Guerra Mundial."